"Israeliete, hoekom is julle hieroor verbaas? Wat staar julle ons so aan asof ons deur ons eie krag of vroomheid gemaak het dat hierdie man loop? 13Die God van Abraham, die God van Isak, die God van Jakob, die God van ons voorvaders, het aan Jesus, sy Dienaar, Goddelike eer gegee—aan Hom vir wie júlle uitgelewer en voor Pilatus verwerp het toe hy beslis het dat Hy vrygelaat moes word. 14Hy was heilig en opreg, maar júlle het Hom verwerp en gevra dat daar vir julle 'n moordenaar begenadig moet word. 15So het julle Hom, die Leidsman na die lewe toe, doodgemaak, maar God het Hom uit die dood opgewek, en daarvan is ons getuies. 16Deur die geloof in sy Naam het Hy die bene van hierdie man, wat julle sien en ken, sterk gemaak. Die geloof wat van Hom kom, het die man volkome herstel, hier voor julle almal.
17"Nou weet ek, broers, dat julle net soos julle leiers in onkunde gehandel het. 18Tog het God reeds vroeër by monde van al die profete aangekondig dat die Christus sou ly. So het Hy dit nou laat gebeur. 19Daarom, bekeer julle en kom tot inkeer. Dan sal God julle sondes uitwis.
20En dan sal daar tye van verkwikking van die Here af kom en sal Hy Jesus stuur, wat vooraf vir julle as die Christus aangewys is. 21Hy moet in die hemel bly totdat God alles nuut gemaak het. Dit het God reeds lank gelede deur sy heilige profete gesê. 22Moses het immers gesê: 'Die Here julle God sal uit julle eie geledere vir julle 'n Profeet soos ek laat voortkom. Gehoorsaam Hom in alles wat Hy vir julle sal sê. 23Elkeen wat nie hierdie Profeet gehoorsaam nie, moet van die volk afgesny word.' g24En al die profete van Samuel af en daarna, almal wat opgetree het, het ook aangekondig wat in hierdie tyd gebeur. 25Die dinge waarvan die profete gepraat het, is vir julle bedoel, en julle het deel aan die verbond wat God met julle voorvaders gesluit het. Hy het vir Abraham gesê: 'Jou nakomeling sal vir al die volke van die aarde tot 'n seën wees.' h26Daarom het God sy Dienaar na die wêreld toe laat kom en Hom heel eerste na julle toe gestuur om vir julle tot 'n seën te wees deur elkeen van julle van sy verkeerde paaie af terug te bring."
U alleen laat my veilig woon
4 Vir die koorleier: met snarespel.
2O God wat aan my reg verskaf,
3Hoe lank gaan julle my eer nog skend,
4Besef tog dat die Here
wonders gedoen het
vir dié wat aan Hom getrou is.
5As jy ontsteld raak, moenie sondig nie;
6Julle moet die offers bring
wat aan julle voorgeskryf is,
en julle moet op die Here vertrou.
7Daar is baie wat sê:
"Wie sal dit weer met ons
goed laat gaan?"
8U het my reeds groter vreugde
9Nou sal ek onbesorg gaan lê
want, Here, U alleen laat my
7Liewe kinders, moenie dat iemand julle mislei nie: wie regverdig lewe, is regverdig soos Hy regverdig is;
8wie aanhou sonde doen, behoort aan die duiwel, want die duiwel hou van die begin af aan met sondig. En die Seun van God het juis gekom om die werk van die duiwel tot niet te maak.
3 Een middag om drie-uur, die tyd van die gebed, was Petrus en Johannes op pad tempel toe. 2Net toe word daar 'n man aangedra wat van sy geboorte af lam was. Sy mense het hom elke dag by die tempelpoort wat Mooipoort genoem is, neergesit om by die tempelgangers te bedel. 3Toe hy vir Petrus en Johannes sien, net voor hulle in die tempel ingaan, het hy van hulle iets gevra. 4Petrus en Johannes kyk hom toe stip aan, en Petrus sê: "Kyk na ons."
11Die man het vir Petrus en Johannes bly volg, en die mense wat almal uiters verbaas was, het na hulle toe gestroom in die Pilaargang van Salomo, soos dit genoem is.
12Toe Petrus dit sien, het hy hulle toegespreek:
Let op hoe hy sy boodskap opdeel:
1. dat dieselfde Jesus wat hulle doodgemaak het, nou in sy opstandingskrag die genesing bewerk (3:11-16) en
2. hierdie Jesus is lank alreeds deur die profete aangekondig, en wil steeds tot 'n seën wees selfs vir dié wat Hom gekruisig het (3:17-26).
Dit tref my hoe Petrus oor geloof praat (vers 16). Hy belig die twee kante daarvan:
1. deur die geloof in sy Naam, het sy Naam genesing gebring – die geloof van Petrus in Jesus en die verwagting van die verlamde man vir wat Hy kan gee, het God tot aksie beweeg, en
2. die geloof is 'n gawe van God – dws Petrus kan glo, en die man kan van God iets verwag, omdat Hy in die eerste plek vir hulle dit moontlik gemaak het om te kan glo. Geloof is 'n leë hand wat ons na God uitsteek om op te tree. Dit is ook 'n gawe wat Hy gee sodat ons van Hom kan vra. Albei kante van geloof is waar en nodig in sy koninkryk.
Toetrede: VONKK 120 [bekend]
Votum: Handelinge 3:1-10 [met video]
Lofsang: VONKK 197 of Flam 234 of Lied 194
Wet: 1 Johannes 3:1-7
Skuldbelydenis: VONKK 17 of Lied 229
Genadeverkondiging: Handelinge 3:19 en 1 Johannes 1:9
Geloofsbelydenis: Flam 552 of Apostoliese Geloofsbelydenis
Skriflesing EN Familie-oomblik: Handelinge 3:12-19
Slotsang: Lied 308 of Flam 545
Toetrede: VONKK 120 Soos 'n Wildsbok [dieselfde melodie as Liedboek]
Lees Handelinge 3:1-10
Of jy kan ook die kinders in die gemeente van die begin af insluit deur die votum óf met 'n video te doen of 'n video te wys terwyl jy die gedeelte lees.
Hier is 'n dramatiese "live action" uitbeelding van die teks wat goed as votum kan werk. Of jy kan die eerste gedeelte van hierdie video wys terwyl jy die teks lees – oefen vooraf om die tydsberekening reg te kry.
Net soos die verlamde man by die tempelpoort, is ons ook ingenooi in God se tempel, deur die genade en vrede van God ons Vader en die Here Jesus Christus, deur die werking van die Heilige Gees.
Net soos die man wat genees is, reageer ons op God se genade deur God te prys:
Flam 234 Ek Kan Sien of
Lied 194 "Ons bring aan U die lof en ere"
VONKK 17 Here, Sien My Bitter Lyding of
Lied 229 "Wil, Heer, in liefde U ontferm"
Flam 552 "Ek weet ek's u geliefde kind" (U't my eerste liefgehad) of
VONKK 128 "Soos 'n Wildsbok*"
Teks: Martin Nystrom 1983; Afrikaanse teks: Jan de Wet 1985/1993 (:1); Jacques Louw 2010 (:2 en :3) ©
Musiek: AS THE DEER – Martin Nystrom 1983 Orrelbegeleiding: Colin Campbell 2008 (Pro Deo) (met toestemming SAKOV)
Kantoryverwerkings: Erns Conradie 1995 en Renette Bouwer 2002 (Pro Deo)
Musikale verrykings: Anton Esterhuyse en Gerrit Jordaan 2010 © 1983 Maranatha Music VSA admin CopyCare SA
RUBRIEK: Kontemporêr – Verwondering / Gebed / Geloof en Vertroue
1. Soos 'n wildsbok wat smag na water
in u teenwoordigheid wil ek wag.
2. Ek soek U meer as goud en silwer,
want net U versadig my.
Net by U vind ek ware vreugde
deur u Gees wat in my bly.
3. Al is U ook die Hemelkoning,
U's my vriend, my broer, my Heer.
U verdien al my eer en liefde,
daarom buig ek voor U neer.
* kan in aansluiting by Liedboek #163 gesing word
F234. "Ek Kan Sien"
(RUBRIEK: Flammikidz – Verwondering) Teks en musiek: Willie Pretorius © MAR Gospel Music Publishers
1. Ek kan sien.
Ek kan hoor.
Ek kan my hande klap
en Jesus loof.
Ek kan sing.
En ek kan spring
en al my dankbaarheid
aan Jesus bring.
2. Ek kan draai.
Ek kan swaai.
Ek kan my arms lig
en hande waai.
Ek kan buig.
Ek kan juig
en aan die Koning
dank en lof betuig.
Dankie, Jesus. U is goed. (x2)
VONKK 17 "Here, Sien My Bitter Lyding"
Melodie: Groot en eeuwig Opperwezen – Liederwysie 1950 opgeteken deur Gawie Cillié by Doornhoek, Magaliesburg
Here, sien my bitter lyding –
oor my wonde
smeek en sug ek van die pyn.
Hoor hoe pleit ek om bevryding
van my sonde
wat my liggaam weg laat kwyn.
Ek dra swaar aan my verlede.
Ag, vergeef my,ek was dom en dwaas , o Heer.
Sonde pla my, steel my vrede.
Ag, verlos my,
ek erken my skuld, o Heer.
F552. "Ek weet ek's u geliefde kind (U't my eerste liefgehad)"
(RUBRIEK: Kruisfuur – Geloof en vertroue) Teks en musiek: Fereirra Marais Kopiereg: ©
Ek weet ek's U geliefde kind
U sal my nooit verlaat nie
U hou my vas u gee my krag
U het my eerste liefgehad
Ek weet U leef hier in my hart
My liggaam is U tempel
Ek bring my lof en dank aan U
Want U't my eerste liefgehad
So onverdiend, U groot geskenk
U graf staan leeg en ek is vry…
Gekoop deur U, dit is volbring
Die rede waarom ek sal…
Ek sal sing vir U sonder terughou, sonder keer
Ek sal sing vir U met elke asem wat ek gee
Ek sal sing vir U uit die diepte van my hart
Ek sal sing vir U : Jesus
Ek dans, ek sing, ek spring en skree
Want U't my eerste liefgehad X4
F545: "Neem my lewe – Lied 308"
(RUBRIEK: Flam – Geloof en vertroue) Oorspronklike titel: Take my life and let it be
Oorspronklike teks: Frances Havergal 1874; GBA Gerdener 1934; gewysig Attie van der Colff 1978
Melodie: VIENNA – Justin Knecht 1797 Oorspronklike bygewerkte teks en melodie: Chris Tomlin
Afrikaanse vertaling van bygewerkte teks: Retief Burger Kopiereg: © 2014 Urial Publishing
gewy wees meer en meer;
en van dankbaarheid getuig
Neem my hande, maak hul sterk –
met bereidheid tot u eer
Neem my stem en laat my sing;
Laat my mond die boodskap dra:
Neem my goud en silwer, Heer,
niks noem ek my eie meer;
Hier is ek, als van my
Neem my hart, dis als vir U
Neem my liefde; hoe gering,
al sy skatte wil ek bring;
Neem dit als; ek gee dit vry,
Heer, vir ewig u gewy!
Skriflesing: Handelinge 3:12-19
Jy kan die Skriflesing ook integreer met die familie-oomblik. Veral vir verhalende tekste het ons nie ekstra boodskappies nodig nie – ons kan gewoon die verhale vertel op 'n manier wat vir kinders bevatlik is. Hier is 'n uitstekende video wat die hele gedeelte, asook die daaropvolgende gebeure, uitbeeld. Of gebruik die gratis YouVersion Bible App for Kids om die gedeelte op 'n lekker interaktiewe manier te lees. Hier is 'n video daarvan. Of laat kinders die gedeelte mime terwyl iemand dit lees.
Kyk na die voorstelle onder "Skriflesing".
Hier is 'n paar lekker aktiwiteite wat kinders sou kon maak tydens die preek. Of gee vir die kinders hierdie inkleurprent om in te kleur terwyl hulle na die preek luister.
[Nota: Oorweeg om die Skriflesing by 3:1 te begin.]
Waar Handelinge 2 vertel van die radikale nuwe lewe en lewenswyse binne die gemeente van die Here, vertel Handelinge 3 van die gemeente se aksie na buite. Versorging en opbou van die gelowiges na binne in is hoofstuk 2 aan die orde, die gemeente se missie na buite – "by die tempelpoort" – kry in hoofstuk 3 aandag.
Ons teks is deel van 'n groter vertelling waarin die bedieningspatroon van die gemeente in Jerusalem oorvertel word. Die voortgang van die opgestane Jesus se bediening na die uitstorting van die Heilige Gees word vir ons duidelik.
Een sentrale tema is: Beide opbou en uitreik geskied deur die krag van die Heilige Gees. Die gemeente wat in Christus nuut gemaak is, het 'n impak op die gemeenskap.
Ons teks beskryf die eerste vrug van die Heilige Gees se werk deur die gemeente in die gemeenskap. Daar is versorging van diegene wat in nood verkeer. 'n Verlamde man word genees. Net soos die gelowiges mekaar met dienswerk onderlinge versorg het (hoofstuk 2), net so bereik hulle dienswerk die nood buite die gemeente, die nood van die omgewing.
Die gemeente van Handelinge boots Jesus na. Net soos die Here mense op die hoofpaaie en die agterstrate genees het, betoon die gemeente nou genade aan mense buite die tempel se poorte.
Vervolgens fokus die preek nou
op die genesing van die verlamde man, en
op die betekenis van Petrus se getuienis teenoor die mense wat verbaas oor die genesing was.
Die genesingswonder verklap iets oor die rol van die kerk na die kruis, opstanding, hemelvaart en uitstorting van die Heilige Gees.
Waarmee word die verlamde man buite die Mooipoort genees? Petrus sê in soveel woorde dat hy nie geld het nie. Geld is waarop die verlamde gehoop het, want hy kon nie werk vir geld nie. Die beste wat hy verwag het, was 'n paar muntstukke.
Hy kry veel meer. Hy kry sy bene terug. Sy voete en enkels word sterk. Hy spring op, staan regop, en kon loop.
God se wonderkrag wat deur die gemeente werk is nie van geld of hulpbronne afhanklik nie. God doen wondere sonder ons hulpbronne.
Die keersy is natuurlik: wat doen God wanneer ons wel geld en ander hulpbronne het?
Ons moenie so maklik sê ons het nie geld nie. Wanneer ons ons geldjies bymekaar sit, kan ons ook daarmee wondere verrig. Die meeste van ons het genoeg goed in ons huise se stoorkamers en in ons motorhuise om wonderwerke te verrig. Ons kan 'n kleuterskool op die been bring, of van opvoedkundige materiaal voorsien. Ons kan verkragtingslagoffers met kos- en klerepakkies bystaan. Ons kan kinders help om behoorlik gevoed te wees, bv. totdat hulle skool toe gaan (vroeë kinderontwikkeling is krities belangrik vir 'n mens se vorming en vermoëns in jou latere lewe).
Min dinge is werklik buite ons vermoë. Tydens die groot brande van 2017 in die Suid-Kaap het Christene enorme bedrae aan noodlediging geskenk. Met die droogtehulp het NG lidmate meer as driemiljoen rand geskenk. Daarmee is water in gemeenskappe verskaf wat andersins van die dors sou omkom.
Groot hoeveelhede voer word deurgaans aan boere in droogtegeteisterde gebiede gestuur.
Die Heilige Gees beweeg die liggaam van Christus om die wil van God te doen. In Handelinge 3 word Christene wat doen wat Christus wil, deur die krag van die Heilige Gees, bekendgestel as mense wat dienswerk in die gemeenskap doen.
Ons teks begin met die wonderbaarlike genesing van die verlamde man. Dit is die werk van God wat Christus wonderbaarlik uit die dood lewend gemaak het. Dit is Christus wat deur sy liggaam, in die krag van die Heilige Gees, wonderbaarlik genesend werk in die gemeenskap.
Gebeur wonderwerke vandag nog? Wat kan ons verwag as ons in die kragveld van die Gees deelneem aan Christus se bediening in die wêreld?
Daar is mense wat 'n sogenaamde "streepteologie" beoefen. Dit sê wonderwerke het in Bybelse tye plaasgevind, maar sedertdien is daar 'n streep getrek. Dit gebeur vandag nie meer nie.
Daar is ook mense wat sê wonderwerke het nog nooit gebeur nie – nie in ons tyd of in die Bybelse tyd nie. Dit is maar die drogbeelde van onwetenskaplike mense wat in 'n tyd van onkunde en bygeloof geleef het. Aangesien wonderwerke nie wetenskaplik geverifieer kan word nie, weet ons daar is nie so iets nie.
Natuurlik vind wonderwerke plaas. Dink eerstens aan Christus wat doodgemaak is, maar deur God opgewek is. Daarvoor is daar baie getuies (vers 15). Die opgestane Christus is die eerste stukkie nuwe, geneesde skepping waarheen God met God se hele skepping onderweg is. Ander wondere herinner ons voortdurend aan God se belofte van die nuutmaak van God se skepping waarin ons wat in Christus is, deel.
Natuurlik vind daar steeds wonderwerke plaas. Baie gelowiges kan hiervan getuig. Mediese getuienis vertel van mense wat teen alle verwagting in gesond geword het. Daar is ook akademiese getuienis oor die misterie-volle verhouding tussen gebed en genesing.
Vir diegene wat ietwat dieper wil delf: Daar is heelwat hieroor gepubliseer, bv. deur Lee Strobel (The Case for Miracles), Eric Metaxas (Miracles) en CS Lewis (Miracles). Craig Keener se Miracles: The Credibility of the New Testament Accounts is 'n boek wat elke gelowige behoort te lees.
Wanneer ons die gemeenskap in Christus se Naam betree, ontmoet ons 'n God wat reeds aan die werk is, en verrassend ook deur ons werk, en wonderwerke deur ons doen. Soms is dit verlamdes wat loop. Ander keer is dit sterwendes wat hoop vind, vyande wat versoen, 'n ontwrigte familie wat vrede vind. Genesing of wonderwerke is nie 'n waarborg nie. Genesing kom soms op verrassende maniere na ons, anders as wat ons gedink het.
Ons hoop op genesing, vrede en heelheid berus op die wese van God self. God skep die wêreld en hou wetmatigheid in die wêreld in stand, maar God is nie self daaraan gebonde nie. God, wat die wêreld lief het, is vry om nuwe dinge te doen. Soos God die vernietigde liggaam van Jesus Christus uit die graf en dood opgetel het, so bring God steeds lewe en genesing uit doodsheid en gebrokenheid tot stand.
Wanneer Petrus die verlamde man beveel om op te staan ("Geld het ek nie; maar wat ek het, gee ek vir jou: in die Naam van Jesus Christus van Nasaret, staan op en loop!" – vers 5) weerspieël dit die vroeë kerk se geloof in God en in die opgestane Christus. Aan die kruis en deur die opstanding uit die dood het Jesus die bose magte wat breek en verskeur oorwin. Boosheid is aan die vlug. God se genesing en heling kan nou reeds gesien word.
Natuurlik is God vry om van tyd tot tyd 'n teken te gee van die oorwinning oor dood en gebrokenheid. God laat ons in die hede tekens van die komende koninkryk sien. Genesing gebeur nooit omdat ons God kan beheer of voorspel nie. Nie eers deur ons mees dwingende gebede nie. God se vryheid is ook nie uitgelewer aan sogenaamde geloofsgenesers – wat dikwels maar te gretig is om die "silwer en goud" van die siekes te vat.
Gebed, waaronder voorbidding en ons roep om hulp na God, erken die grootheid en vryheid van God. Dit is 'n beroep op God die Geneser, die Oorwinnaar, die Een met medelye. Maar dit beheer God nooit.
Ons moet meer bid. Daar is niks wat ons nie na God kan neem nie. Dit is 'n opdrag in die Bybel. Ons moet die vrymoedigheid ontwikkel om meer van God te verwag.
Voorbidding is 'n primêre manier waarop die kerk in haar versorging van gebrokenes by die wêreld betrokke is.
Die kerk se bediening aan die wêreld gaan in ons teksgedeelte veral gepaard met verkondiging. Die oorspronklike Griekse woord is kerugma, 'n belangrike merkteken van die kerk onder leiding van die Heilige Gees.
Sodra die wonderwerk plaasgevind het, stroom verbaasde en verwonderde mense nader om te hoor wat gebeur het. Petrus, nooit op sy mond geval nie, trek weg en verduidelik: "1Die God van Abraham, die God van Isak, die God van Jakob, die God van ons voorvaders, het aan Jesus, sy Dienaar, Goddelike eer gegee …" (13).
Petrus se verkondiging fokus die aandag op Jesus, Dit is Hy, vertel hy, wat aan Pilatus oorgegee en deur die volk verwerp is. Jesus was heilig en opreg, die Leidsman na die lewe, maar Hy is doodgemaak. God het Hom egter uit die dood opgewek – daarvan is Petrus en ander getuies. Hierdie man is nou genees deur geloof in Jesus, deur "geloof wat van Hom kom" (16).
Petrus vertel die verhaal van Jesus op 'n manier waarmee die Joodse gehoor kan identifiseer. Die kruis en opstanding word in die groot baan van God se handelinge met Israel geplaas: Abraham, Isak, Jacobs, voorouers, God se handelinge in die hede.
Hiermee is die grondpatroon van kerugma / verkondiging in Handelinge gelê: 'n wonder gebeur, en die kerugma lê die wonder uit as 'n daad van die opgestane Jesus Christus deur die krag van die Heilige Gees. Hierdie patroon herhaal homself oor en oor. Dit beteken: Jesus is nie weg nie: Hy is steeds aktief teenwoordig deur sy Gees, en sy kerk is deel van sy werk en getuig daaroor.
Die getuienis en verkondiging eindig in 'n oproep tot bekering: "Daarom, bekeer julle en kom tot inkeer. Dan sal God julle sondes uitwis" (19).
Hierdie woorde herinner aan Jesus se heel eerste boodskap: "Die koninkryk van God het naby gekom. Bekeer julle en glo die evangelie." (Markus 1:15).
Bekering is 'n heroriëntasie van jou lewe, 'n draai deur 180 grade. Bekering is om weg te draai van ou verbintenisse, lojaliteite en sekerhede. Dit is ook 'n draai na God toe, na Jesus toe. Daar word dikwels na twee Griekse woorde verwys: metanoia as die draai weg van 'n ou lewensrigting en epistrophe as 'n draai na God toe.
Die draai na God sluit ook – deur die doop – 'n draai na die geloosgemeenskap, die kerk, toe in. Dit is ook 'n draai na die naaste toe. Ons kan sê bekering sluit vier bewegings in:
Handelinge vertel van die situasie reg aan die begin van die kerk se geskiedenis. Die kerk is hier nog embrionaal. In die vestiging van die kerk het die bedieningspatroon ontwikkel dat diegene wat binne die kerk vir gelowige ouers gebore word reeds klein gedoop word. Die patroon van bekering en bewustelik leef vir die Here is dan om te ontvang wat reeds in die doop aan jou gegee is.
Dit is belangrik om die rol van beide dade en woorde in Handelinge raak te sien, spesifiek ook in ons teks. Ons lees van 'n genesingsdaad en van getuienis. Beide dade en woorde is belangrik.
Ons kom deur 'n tyd dat mense óf dade óf woorde wil vermy. Sommige mense wil net doen en ander wil net praat. Die een klomp wil geregtigheid of genesing doen, en daarby bly. Die ander wil net evangeliseer. Dit hang ook saam met die verskillende gawes wat ons ontvang.
Beide is egter noodsaaklik. Die punt waar dit bymekaar kom is in die geestelik volwasse lewe van die gemeente. Hier hoor ons – en buitestanders – van die Here en beleef ons die bediening van die Here deur liefdesdiens.
In ons kerk is dade van barmhartigheid baie belangrik. Die diakonaat is vir Gereformeerde kerke vanselfsprekend belangrik. Ons hou van ons sopkombuise, en met reg. Dade van geregtigheid is net so belangrik. Geregtigheid vra dat daar lewensruimte vir almal moet wees: kos, klere, werk. Daarom is dit so bemoedigend om te hoor hoeveel gemeentes nou met vroeë kinderontwikkeling en werkskepping betrokke raak – om maar twee voorbeelde van dade van geregtigheid te noem.
Wat moet ons doen nadat ons in soveel diepte oor hierdie teks nagedink het?
Dié boodskap nooi ons uit om Jesus te erken as die Christus; om jouself (opnuut of vir die eerste maal) met Hom te assosieer, dit is om jouself aan Hom te verbind.
Dié boodskap nooi ons uit om Jesus te gehoorsaam en om jouself – dit wat jy dink doen en sê, in kort wie jy is – aan Hom te oriënteer.
Ons moet 'n kerk wees wat mense in hulle nood raaksien. Ons het in Jesus se Naam soveel om te bied.
Ons moet onsself oriënteer aan 'n Bybelse siening van die kerk. Die kerk is nie ons eiendom nie, dit is die Here s'n. Die kerk is nie ons klub, ingestel op ons behoeftes nie. Dit is God se ruimte waarin na mense uitgereik. Hulle verwelkom en mense opgebou word in geloof. Die kerk is 'n gemeenskap wat van Christus getuig en mekaar en die wêreld dien.
Baie gemeentes moet hulself dus bekeer – weg van 'n tradisionele blote instandhoudingsmodel na 'n diens-getuienis model. Die Christelike ritme is dat gemeente hulself konstant moet heroriënteer aan God se bedoelinge. (Darrel Guder se The Continuous conversion of the church is 'n moet-lees vir alle kerkleiers).
Ons teks leer ons om God in die wêreld te verwag. Ons kry by God nuwe oë om werklik die mense raak te sien wat God deur ons wil bereik.
Geld en begrotings is nie altyd nodig om God se werk te doen nie.
Op ons pad deur die lewe word ons steeds daaraan herinner dat Jesus wat gesterf het – ook deur die toedoen van mense wat stilswyend die onreg goedgekeur het en daaraan meedoen – tog opgestaan het uit die dood. Telkens wanneer ons met skrik oortuig is dat die dood en onreg en brute mag die laaste sê in hierdie lewe het, dan word ons herinner aan sy opstanding. Ons word herinner aan die vernietiging van alle magte en kragte deur die Een wat alles verduur het wat die koninkryke van hierdie wêreld Hom kon aandoen, en dit deur sy opstanding magteloos gemaak het en so al die lyding, selfs die dood, laat inval het by die finale verlossingsplan van God!